6. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 42949/Ε.694 της 20 Ιουλ./14 Αυγ.  1964 (ΦΕΚ Β΄ 324) Περί αυξήσεως των υπό του Ταμείου Συντάξεων Εφημεριδοπωλών και Υπαλλήλων Πρακτορείων πόλεως Θεσσαλονίκης καταβαλλομένων συντάξεων. Έχοντες υπ’ όψιν: 1.Τας διατάξεις του άρθρ. 2 του υπ’ αριθ. 19/1944 Νόμου «περί εξουσιοδοτήσεως του Υπουργού Οικονομικών όπως προβαίνη εις τροποποιήσεις των φορολογικών συντελεστών». 2.Την απόφασιν της Νομισματικής Επιτροπής, την ληφθείσαν κατά την υπ’ αριθ. 918/55 συνεδρίασιν αυτής. 3.Την δια της υπ’ αριθ. 112/9/27.3.64 αναφοράς του Ταμείου Συντάξεων Εφημεριδοπωλών και Υπαλλήλων Πρακτορείων Πόλεως Θεσσαλονίκης, υποβληθείσαν πρότασιν του Διοικητικού Συμβουλίου αυτού περί αυξήσεως των συντάξεων κατά ποσοστόν 20%. (Αντί της σελ. 920,21(β) Σελ. 920,21(γ) 353-067 Ταμεία Συντάξεων Εφημερ/λών και Υπαλ.Πρακτορείων Αθηνών-Θεσ/νίκης(ΤΣΕΥΠ) 39.Ι.ζ.5-6 4.Τας κρατούσας οικονομικάς συνθήκας, αποφασίζομεν: Αι παρά του Ταμείου Συντάξεων Εφημεριδοπωλών και Υπαλλήλων Πρακτορείων πόλεως Θεσσαλονίκης καταβαλλόμεναι συντάξεις αυξάνονται από της 1ης Ιουν. 1964 κατά 20%. Προς την ανωτέρω αύξησιν συμψηφίζεται το τυχόν υφιστάμενον προσωπικόν επίδομα συνταξιούχων βάσει της αναπροσαρμογής των συντάξεων, κατά το άρθρ. 17 και 18 του Καταστατικού του Ταμείου. Ωσαύτως προς την υπό του παρόντος χορηγουμένην αύξησιν συμψηφίζεται πάσα τυχόν, δια γενικής αποφάσεως χορηγηθησομένη αύξησις, των υπό των Οργανισμών Κοινωνικής Ασφαλίσεως αρμοδιότητος Υπουργείου Εργασίας παρεχομένων συντάξεων. Το μετά την ανωτέρω αύξησιν συνολικόν ποσόν εκάστης συντάξεως, εν ουδεμιά περιπτώσει δύναται να υπερβή τα 80% των αποδοχών, ας θα ελάμβανεν ο συνταξιούχος αν εξηκολούθη εργαζόμενος. Η παρούσα δημοσιευθήτω δια της Εφημερίδος της Κυβερνήσεως. 